සෞඛ්‍ය සේවා අධ්‍යක්ෂ ජනරාල්වරයා විසින් පෙරේදා සිදුවූ බවට ඊයේ තහවුරු කළ නව මරණ 35ත් සමඟ මෙරට සමස්ත මරණ සංඛ්‍යාව 13,331 ක් දක්වා ඉහළ ගියා.එමෙන්ම නිදන්ගත රෝගවලන් පෙළන සහ විශේෂ අවශ්‍යතා සහිත වයස අවුරුදු 12ට වැඩි දරුවන්ට ෆයිසර් එන්නත ලබාදීම අදත් දිවයින පුරා ක්‍රියාත්මක වනු ලබනවා.මේ අතර කොවිඩ් ව්‍යාප්තිය වැළැක්වීම සඳහා මෙරටට පැමිණෙන ගුවන් යානයක රැගෙන ආ හැකි උපරිම ගුවන් මගීන් සංඛ්‍යාව 75 ක් විය යුතු බවට පනවා තිබූ සීමාව ඉවත් කිරීමත් සමඟ මේ වනවිට දිනකට 3,000 ක පමණ ගුවන් මගීන් සංඛ්‍යාවක් දිවයිනට පැමිණෙන බව ශ්‍රී ලංකා සිවිල් ගුවන් සේවා අධිකාරියේ සභාපති උපුල් ධර්මදාස ප්‍රකාශ කළා.